Predkladacia správa

	Návrh  Etického kódexu finančného kontrolóra  bol vypracovaný na základe bodu B.20 uznesenia vlády SR č. 703 z 18. júla 2001 k monitoru plnenia Prioritných úloh vlády SR v súlade s uznesením vlády SR č. 17/2001 k 11. júlu 2001 a  aktualizácii uznesenia vlády       č. 17/2001 s bodom B.2 uznesenia vlády SR č. 492/2001.  

	Potreba osobitne upraviť princípy správania sa finančného kontrolóra vyplynula z rokovaní v rámci prístupového procesu SR do EÚ a bola premietnutá do bodu B.12 uznesenia vlády SR č. 852/2000 zo dňa 25. októbra 2000 ku koncepcii vnútornej finančnej kontroly vo verejnej správe.
	Vychádzajúc zo zákona č. 502/2001 Z.z.  o finančnej kontrole a  vnútornom audite a o zmene a doplnení niektorých zákonov, finančnú kontrolu vykonávajú nielen kontrolóri – špecialisti, ale aj zamestnanci vecne príslušných odborných útvarov orgánov verejnej správy. Oproti všeobecne platným etickým zásadám napr. pre štátnych zamestnancov (§ 18 ods. 1 zákona č. 312/2001 Z.z. o štátnej službe a o zmene a doplnení niektorých zákonov) sa pri výkone finančnej kontroly zdôrazňuje zásada osobnej zodpovednosti, profesionality, bezúhonnosti a morálnosti.

	Podľa čl. 10 bod 6a Smernice na prípravu a predkladanie materiálov na rokovanie vlády Slovenskej republiky (uz.vl. SR č. 512/2001) nebol materiál zaslaný na pripomienkové konanie, pretože nie je legislatívnej ani koncepčnej povahy.

	Materiál nemá finančné, ekonomické, environmentálne vplyvy, ani vplyv na zamestnanosť.